Sa mesa
(Ulassa, Bennarzu 2005)

Sa mesa est su recreu de ogni gustu
E gosu meda pro s’umanidade
In issa zibbos de calidade
Preparan pro gustare cuddu e custu

Su fruttu de sa ‘inza ei su mustu
Delizias dulches in quantidade
E pranzos bonos un’immensidade
S’anzone, su polcheddu cottu a rustu

In sa mesa est chi faghen giru tundu
Fattende abbundu de sa cosa amena
Gustende ogni nobile materia

E mancu sinde abbizan ch’in su mundu
Chie sa brente troppu at piena
E chie sufrin famene e miseria.